Општинско веће општине Медвеђа на 8. седници одржаној дана 24. новембра 2022.године, на основу члана 106 и члана 107. Статута општине Медвеђа („Службени гласник града Лесковца“ број 9/2019), упућује:

ЈАВНИ ПОЗИВ за ЈАВНУ РАСПРАВУ

поводом Нацрта Одлуке о буџету за 2023.годину

1. Позивају се сва заинтересована правна и физичка лица у општини Медвеђа да дају своје предлоге, примедбе и сугестије на нацрт Одлуке о буџету општине Медвеђа за 2023.годину.
2. Јавна расправа ће се одржати у периоду од 24. новембра 2022. године до 09. децембра 2022. године.
3. Сугестије, примедбе, иницијативе, коментари и предлози на текст Нацрта Одлуке о буџету за 2023.годину, достављају се радном телу у писаној форми на адреси Општинско веће општине Медвеђа - Радно тело за спровођење јавне расправе о нацрту Одлуке о буџету за 2023.годину, улица Краља Милана број 48, 16240 Медвеђа, поштом или непосредно на писарници Општинске управе Медвеђа или електронском поштом на e-mail адресу: kabinet.predsednika@medvedja.ls.gov.rs до 09. децембра 2022. године, најкасније до 14,00 часова.
4. Нацрт Одлуке о буџету општине Медвеђа за 2023.годину и Програм јавне расправе биће доступни у Општинској управи општине Медвеђа – Одељењу за привреду и финансије и објављени на званичном сајту општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-61/2022/2 од 24. новембра 2022.године

 ПРЕДСЕДНИК

 Драган Кулић